See saade jõuab teieni
Andrew Wommack'i teenistuse sõprade ja partnerite abil.
Tähistame 40. aastapäeva,
jagades sõnumit tingimusteta armastusest ja armust.
EVANGEELIUMI TÕDE Andrew Wommackiga
Täna illustreerib Andrew elumuutvat Jumala Sõna väge
teemaga "Vaim, hing ja ihu".
Annan sõna Andrew'le.
Tere tulemast vaatama "Evangeeliumi tõde".
Räägin teemal, mis on minu jaoks väga eriline.
Jumal andis mulle ilmutuse vaimu, hinge ja ihu kohta.
Pealkiri ei pruugi olla põnev,
kuid siiski on tõde selle taga muutnud mu elu.
See on olnud võtmeks
mu arusaamisele ja suhtele Issandaga
ning on ka paljudele teistele olnud elu pöördepunktiks.
Olen elevil, et saan seda jagada.
Andsin sellel teemal välja ka raamatu.
See on mu elu ja teenistuse vundament.
Trükkisime neid raamatuid kümneid tuhandeid.
Nüüd anname välja kordustrüki.
Olen elevil ka õppematerjali üle,
mis jagab selle õpetuse 23-ks õppetükiks.
See asjaolu lihtsustab piiblitunni või pühapäevakooli läbiviimist.
Loomulikult saad seda kasutada iseseisvaks õppeks.
Siin on nii küsimused kui vastused ja see on suurepärane materjal.
See on eriliselt disainitud, et saaksid tõdesid teistega jagada.
Olen veendunud nii enda kui ka teiste kogemuste põhjal,
et see on kui hüppelaud, et mõista Jumala olemust,
kuidas Temaga suhelda ning Temalt midagi vastu võtta.
Selle mõistmine muutis mu elu.
Ma usun, et see õpetus aitab sul inimesteni jõuda.
See on vägev tööriist.
Julgustan teid neid materjale endale tellima.
Eelnevalt jagasin sellest palju ja ei saa kõike korrata.
Kasutasin kirjakohti, mis räägivad sellest,
et meil on kolm osa - vaim, hing ja ihu.
1. Tessaloonika 5:23.
Enamik on teadlikud oma ihu ja hinge olemasolust,
sest neid on võimalik tunnetada.
Võime tunda, kui kehas on valu,
kas oleme väsinud, kurvad või rõõmsad.
Vaimu ei saa tunda.
Selle tõttu ei teadvusta enamik vaimureaalsust,
mis on meist väljaspool või ka vaimset isikut meie sees.
Kasutasin ka 2. Korintose 5:17, kus ütleb:
"kui keegi on Kristuses, siis ta on uus loodu,
vana on möödunud, vaata, uus on sündinud."
Enamik arvab, et kui nad annavad elu Issandale,
siis toimub täielik muutus ja neil on uus elu.
Nad otsivad selle ilmingut välises.
Kui nad olid haiged, tahavad nad kohest tervenemist.
Emotsionaalse depressiooni puhul
tahavad nad olla kohe rõõmsad, õnnelikud ja positiivsed.
Nad eeldavad, et muutused on automaatsed.
Mõnikord see juhtub peaaegu kohe, aga praegu ma ei selgita pikemalt.
Alati see ei juhtu nii
ning siis paljud inimesed hakkavad kahtlema kirjakohtades,
nagu 2. Korintose 5:17, kus ütleb, et kõik on uus.
Nad märkavad endas samu füüsilisi ja emotsionaalseid probleeme:
kuigi nad arvasid, et nad on uued loodud.
2. Korintose 5:17 kirjakoht räägib eelkõige vaimust.
Vaimuosa on see, mis on täielikult muutunud.
Mitte osa sellest, vaid kõik!
Täielikult muutunud vaimureaalsuses.
Hoia meeles, et see, mida maitsed, näed ja tunned,
saab ainult anda teada, mis toimub ihus ja hinges,
aga ei saa näidata, mis toimub vaimus.
Kuidas sa tead, mis toimub vaimus?
Jeesus ütles Johannesse 6:63:
"Sõnad, mis ma teile olen rääkinud, on vaim ja elu."
Jakoobuse 1:23-24 ütleb,
et Jumala Sõna on nagu vaimne peegel.
Välimust saab vaadata füüsilisest peeglist,
aga vaimu olukorda tuleb vaadata Jumala Sõnast.
Me oleme vaadanud Jumala Sõnast, mis muutused on toimunud vaimus
ja järgnev õpetus avardab sellest arusaama.
Rõhutan taas, et räägin põhinedes Jumala Sõnal.
Vaatan läbi vaimse peegli ja räägin, mida Jumala Sõna tõde
ütleb sinu uuestisündinud vaimu isiku kohta.
Sa ei saa seda oma viie meelega tunda ega eristada.
Kui tunned end lõksus ja piiratuna
ja ei usu, et on midagi enamat kui meeltega tajutav,
siis sa ei saa mõista, mida ma räägin.
Pead toimima usul põhinedes.
Usk aitab eristada seda, mida ei saa tunda ega näha.
Kiitus Jumalale!
Kasutan ka jooniseid, et mõnda asja selgitada.
Näete kolme ringi, mis on üksteise sees.
Välist ringi ma nimetan kehaks, teist hingeks ja keskel on vaim.
Joonis näeb välja nagu märklaud.
Ma nimetaks seda funktsionaalseks diagrammiks.
Tahan sellega õpetust näitlikustada.
Me ei koosne ringidest, see ei ole täpne pilt.
Mõned meist on teistest ringikujulisemad,
aga see ei ole asja mõte, kuid näitan selle tuummõtet.
Keha on väline osa.
Kui seisaksid välimise ringi juures ja vaataksid sissepoole,
siis näeksid keha, aga mitte kahte sisemist ringi.
Neid ei saa silmadega näha.
Ihu sees on hinge reaalsus - emotsioonid ja hingeline osa.
Igaüks mõistab seda.
Inimese tuum ja kese on tema vaim.
Viitasin sellel lühidalt ka varem.
Vaim andis inimesele elu.
Jumal hingas Aadama ninasõõrmetesse
ja temast sai elav hing.
Jakoobuse 2:26 ütleb:
"Sest nii nagu ihu ilma vaimuta on surnud,
nõnda on surnud ka usk ilma tegudeta."
See näitab, et vaim on su tegelik olemus.
See on kui su tuum, osa annab sulle elu.
Hing kapseldab selle - su meel, tahe ja emotsioonid.
Su ihu majutab mõlemat.
Oled vaim, hing ja ihu.
Vaim on sinu olemuse kese.
Teine diagramm näitab kolme kõrvuti asetsevat kattuvat ringi.
Vaim on vasakul pool, hing keskel ja ihu paremal pool.
Selle funktsionaalse diagrammiga ma tahan illustreerida seda,
et vaimu ja ihu vahel ei ole otsest ühendust.
Need kaks ringi ei kattu ega ühendu.
Nende kahe vahel on hing.
Saaksin sellel teemal õpetada päevi või nädalaid,
aga praegu ma seda ei tee.
See illustreerib väga tähtsat asja.
Lugesin Jeesuse sõnu Johannese 3:6:
"vaim on vaim ja liha on liha."
Ta selgitab sellega, et ihu on siin füüsilises reaalsuses
ja see on piiratud loodusseadustega.
Vaim on vaimureaalsuses.
Vaim on vaim ja peab jääma vaimureaalsusesse.
Liha on liha ja peab jääma füüsilisse reaalsusesse.
Nende vahel ei ole otsest ühendust.
Oma füüsilise ihuga ei saa sa tunda, eristada ega näha vaimureaalsust.
Jumala Sõnas on mõningaid erandeid, aga need on tõesti erandid ja imed.
Näiteks 2. Kuningate 6:16,
kus Eliisa teener nägi süürlasi neid piiramas
ja sattus paanikasse, küsides: "Isand, mida me teeme?"
ja Eliisa vastas: "Ära karda, sest neid, kes on meiega,
on rohkem kui neid, kes on nendega!"
Nähes vaid füüsilist reaalsust, siis see tunduks valena,
sest selles oli vaid kaks isikut - Gehaasi ja Eliisa.
Süürlasi oli aga tuhandeid.
Kristlased ütlevad: "Usun, et olen tervendatud,
Jumal on mind õnnistanud ja võidnud.."
Skeptikud ja uskmatud, kes tunnistavad
vaid füüsilist reaalsust, peavad seda valeks.
"Sul on ikka veel kasvaja diagnoos, kuid ikkagi ütled, et oled terve!"
"Te usuinimesed valetate ning eirate reaalsust."
Sõltub, mida keegi peab reaalsuseks.
Kui arvad, et reaalsus on vaid füüsiline reaalsus,
oleks Eliisa valetanud, kui ta ütles: "Neid, kes on meiega on rohkem!
Tõde on see, et vaimne reaalsus eksisteerib.
See on reaalsem kui füüsiline reaalsus.
Kui Eliisa teener ei mõistnud, siis Eliisa palvetas ja ütles:
"Issand, tee ometi ta silmad lahti, et ta näeks!"
Issand tegi seda.
See ei räägi ta füüsilistest silmadest.
Arvatavasti probleemi vaadates olid ta silmad kui tõllarattad.
See rääkis vaimsest nägemisest.
Issand avas ta silmad, et ta näeks vaimureaalsust.
Eliisa ja teenija ümber olid tulised hobused ja vankrid
ning Issanda inglid.
Neid oli tuhandeid.
Eliisa rääkis tõtt.
See põhines reaalsel faktil.
Ta ei öelnud seda lootuses, et selle tõttu midagi sünnib.
Arvatakse, et see on usk.
Ei! Usk võimaldab eristada tõde,
mitte tingimata füüsikalises, vaid vaimses reaalsuses.
Issand avas selle noormehe silmad ning too nägi hobuseid ja vankreid.
Järelikult rääkis Eliisa tõtt.
See, kes tunnistab vaid füüsilist reaalsust,
arvab alati, et see, kes väljendab usku, valetab
ja et nad loodavad, et see rääkimise tõttu täitub.
Mõned on seda valesti mõistnud ning on usu mainet rikkunud.
Olen sellest teadlik,
aga see pole lihtsalt millegi ütlemine, lootes, et see täitub.
Vaimses reaalsuses räägid sa tõde.
Minnes tagasi diagrammi juurde, kus on kolm rõngast:
vaim, hing ja ihu - su hing on unikaalne.
Jumal on loonud su hinge toimima füüsilises reaalsuses.
Siin saaks selgitada detailsemalt, aga lühidalt öeldes -
su hing on su emotsioonid, isiksus, meel ja mõtlemine
ja hing on täielikult mõjutatav füüsilises reaalsuses toimuvast.
Kui näed tragöödiat, siis see murrab su südame.
Kui keegi sind verbaalselt ründab, siis see kurvastab sind.
Negatiivsed kogemused võivad põhjustada depressiooni.
Enamik meist mõistab,
kuidas füüsiline reaalsus saab mõjutada hinge toimimist.
Su hing on võimeline
toimima hinge reaalsuses ning eristama asju.
See saaks olla omaette teema.
Su hing on eriline,
samas kui keha on piiratud vaid füüsilise reaalsusega.
Su keha tunnetab, näeb ja kuuleb vaid füüsilise reaalsuse tõde.
Su keha on justkui lõksus siin füüsilises reaalsuses,
aga su hing võib olla nii füüsiline kui vaimne.
Seetõttu tegingi sellist joonise,
näitamaks, et hing on nagu sild su vaimu ja ihu vahel.
Su hing võib sul aidata näha asju südamega.
Ma ei räägi maisest nägemisest.
Siin saaks hulga pikemalt peatuda, kui mul oleks praegu aega.
Issand on näidanud mulle vaimseid pilte,
aga mitte füüsiliste vaid südame silmadega.
Näiteks, kui vaatasin filmi "Kristuse kannatused";
usun, et enamik teist on seda näinud;
siis eeldasin, et selle filmi stseenid haaravad mind täielikult endasse.
Olin pigem pettunud,
mitte Mel Gibsoni kujutatu üle, pidades seda julmaks või graafiliseks.
Pigem vastupidi.
Jumala Sõnale süvenemisel nägin Jeesuse ristilöömist
mitte füüsiliste silmade või tunnetusega,
vaid oma hingereaalsuses.
Lasin Pühal Vaimul maalida mu meele silmadesse pildi
ja see ristilöömine oli mulle tõelisem kui filmis.
Ma ei ole kritiseeri seda linateost, aga see, mis nägin südames
oli ilmekam ja tõelisem kui see, mida saab eales filmilindil kujutada.
Mõnedel on keeruline seda mõista,
sest oled niivõrd materiaalne, et sa ei ole veel hingega näinud.
Sa ei ole seda teinud ega ka sellest mõtisklenud.
See film sai näidata vaid füüsilist kannatust,
kuid ei saanud siseneda vaimsetesse dimensioonidesse.
See ei kujutanud ebaõiglust,
kus maailma Looja, väeline Jumal, lubas end taga kiusata.
See ei saanud siseneda emotsioonidesse.
See jäi limiteeritud füüsilisse sfääri.
Mu hing nägi vaimureaalsust läbi Püha Vaimu väe.
Usu läbi nägin ristilöömist
hulga reaalsemana, kui filmis oli kujutatud.
See ei juhtu automaatselt,
aga su hinge saab treenida vaimureaalsuses toimima.
See ei ole vaid uuestisündinud usklike jaoks.
Ka päästmata inimene saab ühenduda vaimumaailmaga.
Sellisel juhul ei oleks see küll Jumala vaimureaalsus,
vaid deemonlik reaalsus.
Sellisel viisil saab vahendada vaime
ja saatanlik üleloomulikkus hakkab esile tulema.
Saaksin sellest palju rääkida, aga hing saab toimida
nii vaimses kui füüsilises reaalsuses.
See võib olla täielikult maine või peaaegu täielikult vaimne.
See võib liikuda mõlema vahel.
Pöördun taas tagasi kolme ringiga diagrammi juurde.
Vaim meis on muutunud ja uhiuus ning selles on Jumala elu.
Ainus viis, kuidas see saab mõjutada su füüsilist reaalsust,
tegusid ja ihu ning tervenemist, on läbi hinge.
Mul on ka kolmas diagramm, mis kujutab toru.
Vasakul pool on kujutatud ihu ja paremal vaimu,
aga toru keskel, ihu ja vaimu vahel, on hinge kujutatud kui klappi.
Vaimureaalsuses on Jumala elu, tervenemine, vabastus, rõõm ja rahu,
aga see klapp seal võib selle kõik kinni pidada.
Kuigi su sees on Jumala üleloomulik elu,
ei pääse sellest piiskagi füüsilisse ihusse,
sest see peab liikuma läbi hinge.
Nii nagu vesi voolab läbi toru ja klappi saab nii kinni
kui ka natuke lahti keerata, nii et vaid väike nire pääseb välja.
Paljud kristlased on sellised.
Nende meel on natuke uuendatud
ja nad kogevad natuke Jumala väge, aga see ei kustuta nende janu.
Sellest ei piisa Jumala elu vabastamiseks
ja vajalikuks elumuutuseks.
Ma arvan, et see on suurepärane illustratsioon.
Jumal näitas seda mulle, vastates paljudele küsimustele.
Mainisin selle sarja alguses, et mul oli imepärane kogemus Issandaga,
kus Tema armastus sai minu jaoks füüsiliselt tajutavaks ja reaalseks.
Neli ja pool kuud olin hämmingus
ja see oli nagu armastuse ujutus, mis mind ringi kandis.
Kui tunne lakkas, arvasin, et Jumal oli mind jätnud.
Arvasin, et Ta ei armastanud mind enam.
Mul ei ole aega ega võimekust täielikult selgitada,
miks mul oli see tunne neli ja pool kuud,
aga ma usun, et Jumal ei taha, et elaksime vaid emotsioonide ajal.
Piiblis ütleb, et usuta me ei saa olla Jumalale meelepärased.
Heebrea 11:6.
Ta tahab, et suhestuksime Temaga läbi usu.
Mõnikord Ta puudutab meid ka füüsiliselt tajutaval viisil.
Olen ka ise seda tundnud,
aga Ta ei tahtnud, et elan vaid selle nimel
ning see füüsiline tunne lakkas peale nelja ja poolt kuud.
Arvasin, et Jumal
ei armastanud mind enam ning olin midagi valesti teinud.
Anusin tunde, et Ta annaks selle armastuse tunde tagasi.
Arvasin ka hetkeks, et Ta oli mind hüljanud.
Arvasin, et olin liiga halb ning Ta hülgas mind.
Sellal jagas Issand minuga neid tõdesid.
Mõistsin, et vaimus on mul kogu aeg rõõm, armastus, rahu;
kõik vaimu viljad, mis on kirjas Galaatia 5:22-23.
See ei olnud vaid mõnikord.
Nagu selle toru puhul.
Mu vaimus on Jumala täius, aga probleemiks oli see,
et püüdsin seda märgata ja tunnetada läbi oma emotsioonide.
Mu meel, mu hinge osa, oli täielikult erinev sellest,
mida Jumala Sõna ütles.
Käisin vaid tunnetuses ning emotsioonides.
Olin justkui sulgenud klapi ning Jumala elu ja armastus,
mis oli mu sees, ei pääsenud välja, sest mu meel oli uuendamata.
Mõistsin, et tunne ei ole oluline,
sest mu sees on alati-alati Jumala armastus, rõõm ja rahu.
Kui hakkasin seda uskuma,
siis mu hing avanes vaimureaalsuse tõele.
Mida enam ma keskendusin
sellele vaimsele tõele oma hingereaalsuses ja meeles,
seda enam hakkas minu seest rõõm, rahu ja vägi välja voolama.
Võin öelda, et kogen praegu Jumala armastust ja rõõmu
palju rohkem kui siis, kui tunnetasin seda füüsiliselt.
See on väelisem ja ülekaalukam mu elus kui varem.
See ei ole enam tunne, vaid kindel teadmine.
Teadmine on parem kui tundmine.
Minu räägitu vastandub enamike kristlaste kogemustele.
Enamus kristlasi pole uuendanud oma hinge vaimu.
Nad otsivad tunnetust füüsilises reaalsuses.
Kas mul on kananahka,
kas saan füüsiliselt tõestust, et Jumal on minuga;
selle asemel, et usaldada Jumala Sõna ja Vaimu ilmutust.
Tänaseks on aeg läbi,
aga jätkan seda õpetust ja räägin seda
nii paljudel erinevatel viisidel, et sa saad sellest aru.
Julgustan teid tellima materjale: raamatut, õppejuhendit, DVD-d.
Meil on ka CD-d.
Teadustaja jagab kohe infot ja kohtume taas järgmisel korral.
Andrew neljaosaline õpetus "Vaim, hing ja ihu"
on saadaval nii CD-na kui ka DVD-na.
Tellimiseks külasta meie kodulehte.
Võimalik on ka tellida samateemalist raamatut.
Kirjuta, helista või külasta me kodulehte.
Lisaks on saadaval teemakohane õppimisjuhend.
Kaasasolevat CD-d võite dubleerida.
Tellimiseks kontakteeru meiega.
Parim viis selleks on meie koduleht.
Sealt saab tellida materjale iga päev 24/7.
WWW.AMWI.NET
Kodulehel on ka palju materjali,
mida võid tasuta alla laadida ning jagada ka teistega.
Üle 400 õpetuse on vaid nupuvajutuse kaugusel.
Üle 7 aasta telesalvestisi ja üle 10 aasta raadiosalvestisi
on võimalik alla laadida MP3-failina.
See on tasuta. veebilehel www.awme.net
Kirjutamiseks on aadress ekraanil.
Loodame teist kuulda täna.
Mul on keeruline jagada neid tõdesid,
sest need on jagatud pooletunnisteks tükikesteks.
Seetõttu julgustan teid tellima pakutavaid materjale.
Nii palju on jagada.
Ilmutuse jagamine,
mida olen saanud, kestaks sadu tunde,
seetõttu parim viis selleks on Charis'e Piiblikoolid.
Meil on kool nii Colorados, kui ka 6 harukooli USA-s.
millest neli väljaspool USA-d.
Võimalik on ka kaugõpe, kus saate õppimiseks DVD-d.
Julgustan teid kontakteeruma
ekraanil oleval numbril ja ühinema me piiblikooliga.
Üritused on juba toimunud.
Vaadake kindlasti ka järgmine kord "Evangeeliumi tõde".
Sinu vaimus on Jumala armastus ja rõõm.
Üleloomulik rõõm, mida on võimatu kirjeldada.
Kirjeldamatu rõõm, mis on täis auhiilgust,
rahu, mis ületab iga arusaama läbi füüsilise reaalsuse.
Kõik see on su vaimus
ning kui sa Jumala Sõnast õpid, mis toimub su vaimus
ja et sul on kõik see läbi uuestisünni siis see annab sulle vähemalt valiku..
Tõlge: Merle Morales